**Кыргыз Республикасынын Министрлер Кабинетинин «Кыргыз Республикасынын Өкмөтүнүн билим берүү чөйрөсүндөгү айрым чечимдерине өзгөртүүлөрдү киргизүү жөнүндө» токтомунун долбооруна**

**НЕГИЗДЕМЕ-МААЛЫМКАТ**

1. **Долбоордун максаты жана милдеттери**

Кыргыз Республикасынын Министрлер Кабинетинин ушул токтом долбоорунун максаты жана милдеттери билим берүүнүн сапатын камсыздоо, эпидемиологиялык кырдаалды эске алуу менен билим берүү процессин салттуу форматта уюштуруу, Кыргызстанда туризмди өнүктүрүү үчүн жагымдуу шарттарды түзүү, ошондой эле Кыргыз Республикасынын Өкмөтүнүн айрым чечимдерине өзгөртүүлөрдү киргизүү болуп саналат.

1. **Баяндоочу бөлүк**

Республика боюнча билим берүүнүн бардык деңгээлдериндеги билим берүү уюмдарында кенже жана техникалык персоналды кошкондо 152 827 кызматкер иштейт.

Жалпысынан республикада COVID-19 инфекциясынын таралышын, ошондой эле Кыргыз Республикасы COVID-19 эпидемиологиялык коркунучунун «сары зонасында», ал эми Бишкек шаары жана Ысык-Көл облусу «кызыл зонасында» экендигин эске алып, жамааттык иммунитетти түзүү үчүн Кыргыз Республикасынын калкынын 70% дан кем эмесин вакцинациялоо керек.

Окуу процессин офлайн форматында баштоодо, коомдук саламаттык сактоо маселелери, офлайн форматтын артыкчылыктары жана тобокелчиликтер, башка факторлор эске алынышы керек.

 Кыргыз Республикасынын Саламаттыкты сактоо жана социалдык өнүктүрүү министрлигинин маалыматы боюнча 2021-жылдын 10-августуна карата 55 207 кызматкерге COVID-19га каршы 1-дозасы менен вакцинация жүргүзүлгөн, бул 36% түзөт. Жамааттык иммунитет пайда болуш үчүн кызматкерлердин кеминде 70% вакцинацияланышы зарыл, ошентип, өлкө боюнча дагы 34% же 52 миңден кем эмес кызматкерлерди вакцинациялоо керек.

 Ошондой эле, колду жуу, «респиратордук этикетти» сактоо жана физикалык аралыкты сактоо, бөлмөлөрдү тазалоо жана тамак ашты коопсуз даярдоо ыкмалары сыяктуу гигиеналык иш-чараларды жакшыртуу үчүн бардык кошумча ыкмаларды колдонууга маанилүү. Административдик кызматкерлер жана мугалимдер билим берүүнүн бардык деңгээлдериндеги билим берүү уюмдарында физикалык аралыкты жана гигиеналык эрежелерди сактоо көндүмдөрүнө үйрөнүшү керек.

 Кыргыз Республикасынын Саламаттыкты сактоо жана социалдык өнүктүрүү министрлиги, оорунун жай басаңдоосун, вакцинациялоонун пайызынын төмөндүгүн (36%), ПЦР тесттеринин лабораториялык изилдөөлөрүнүн оң жыйынтыктарынын 5% пайыздан ашык болушун, республиканын бардык региондорунда жаңы учурлардын катталышын, Кыргыз Республикасы COVID -19 эпидемиологиялык тобокелдигинин «сары зонасында» болушун (акыркы 14 күндүн ичинде Rt көрсөткүчү 0,7) эске алуу менен окуу процессин 2021-жылдын 1-сентябрынан 15-сентябрына жылдырууну максатка ылайыктуу деп эсептейт.

 Ошол эле учурда, билим берүү уюмдарында COVID-19 инфекциясынын чыгышын алдын алуу үчүн төмөнкүлөр зарыл:

- Кыргыз Республикасынын Саламаттыкты сактоо жана социалдык өнүктүрүү министрлиги менен Кыргыз Республикасынын Билим берүү жана илим министрлигинин 2021-жылдын 26-мартындагы № 320 жана № 328/1 «Кыргыз Республикасынын билим берүү уюмдарынын ишин кайра жандандыруу учурунда коронавирустук инфекциянын (COVID-19) алдын алуу боюнча иш-чаралардын кайра каралган алгоритмин бекитүү жөнүндө» буйругу менен бекитилген Алгоритмдин талаптарын так сактоо зарыл.

- Жамааттык иммунитетти калыптандыруу үчүн тобокелдик топторго кирген кызматкерлердин 70%, анын ичинде мугалимдер жана билим берүү уюмдарынын башка кызматкерлерин коронавирустук инфекцияга каршы профилактикалык вакцинациялоо менен камтуу.

 2020-2021-окуу жылында билим берүүнүн сапатын жогорулатуу үчүн билим берүү процессин офлайн форматта уюштуруу зарыл. Билим берүү процессин офлайн форматта уюштуруу үчүн билим берүүнүн бардык деңгээлдериндеги билим берүү уюмдарынын кызматкерлеринин 70% вакцинациялоо керек.

 Билим берүнүн бардык деңгээлдериндеги билим берүү уюмдарында окуу жылынын башталышын которуу өлкөнүн туризм чөйрөсүнүн калыбына келишине жана андан ары өнүгүшүнө, ошондой эле жайкы туристтик мезгилди узартууга көмөк крсөтөт.

 Ички туризм азыркы шарттарда өнүгүп жатат. Окуу жылынын которулушу - бул эс алуу мезгилинин узартылышы, ошондой эле жергиликтүү калкты колдоо, туризм секторундагы бизнестердин ар кайсы түрлөрүнүн узагыраак иштешине алып келет.

 Кыргыз Республикасынын Экономика жана финансы министрлигинин алдындагы Туризм департаментинин маалыматы боюнча ички турист Ысык-Көлдүн жээгинде транспортко кеткен чыгымдарды кошпогондо орточо эсеп менен күнүнө 500 сомдон 5 же 7 миң сомго чейин коротот. Бул суммага тамак аш, жатакана, көңүл ачуусу, ден соолукту чыңдоосу, балдардын эс алуусу, экскурсиялар ж. б. кирет.

 Ошентип, баркыт мезгилинде, тагыраак, 15-сентябрга чейин 3-5 же андан көп адамдан турган үй-бүлөлөлөр, ички туристтер Ысык-Көлгө келе алышат, алар 3-5 күн же андан көп эс ала алышат.

 Сентябрь айы Ысык-Көлдө баркыт мезгилиболуп эсептелет. Баркыт мезгилинин артыкчылыктары төмөнкүлөр:

* Жагымдуу аба-ырайы. Ысык-Көлдүн жээги – бул мелүүн, кургак, субтропикалык климат. Божомолдор боюнча, сентябрдын орточо температурасы +23°С. Суунун температурасы + 23°С.
* Таза жээк, таза кум, тунук суу.
* Баалар төмөн. Күзүндө люкс салыштырмалуу арзан ижарага берилет. Азык түлүк баасы төмөн.

 Кыргыз Республикасынын Экономика жана финансы министрлигинин алдындагы Туризм департаментинин божомолуна ылайык, болжол менен 20 миңге жана андан ашык ички туристтер ушул мезгилде Ысык-Көлдө, ал тургай башка туристтик объектилерде эс ала алышат.

Эгерде билим берүүнүн бардык деңгээлдериндеги билим берүү уюмдарында окуу жылынын башталышы 15-сентябрга жылдырылса, анда ички туристтердин саны 3-5 же андан көп эсеге көбөйүшү мүмкүн. Бул жергиликтүү бюджетке, ошондой эле өлкөнүн бюджетине кошумча каражаттардын түшүшүнө алып келет.

Кыргыз Республикасынын Билим берүү жана илим министрлиги жогоруда келтирилген негиздерге таянып, окуу жылынын башталышын 1 сентябрдан 15 сентябрга жылдырууну максаттуу деп эсептейт.

Ошондой эле, ушул токтомдун долбоору кабыл алынса билим берүү процессине жана билим берүү ситемасынын кызматкерлеринин эмгек акысына таасир бербейт.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин ушул токтом долбоорун кабыл алуусу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**4. Коомдук талкуунун жыйынтыктары жөнүндө маалымат**

«Кыргыз Республикасынын ченемдик укуктук актылар жөнүндө» Кыргыз Республикасынын Мыйзамынын 22-беренесине ылайык, Кыргыз Республикасынын Министрлер Кабинетинин ушул токтом долбоору ченем жаратуучу органдын расмий сайтында жана Кыргыз Республикасынын ченемдик укуктук актыларынын долбоорлорун коомдук талкуу үчүн Бирдиктүү порталдын сайтында жайгаштырылат. Ушул беренеге ылайык, ченемдик укуктук актылардын долбоорлорун коомдук талкуулоонун мөөнөтү, ал жеткис күчтүн жагдайларынын шарттарында жарандардын жана юридикалык жактардын укуктарын жөнгө салууга багытталган ченемдик укуктук актылардын долбоорлорун кошпогондо, бир айдан кем эмес болот.

**5. Долбоордун мыйзамдарга шайкеш келишин талдоо жүргүзүү**

Кыргыз Республикасынын Министрлер Кабинетинин сунушталган токтом долбоору Кыргыз Республикасынын колдонуудагы мыйзамдарынын, Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

**6. Каржылоонун зарылдыгы жөнүндө маалымат**

Кыргыз Республикасынын Министрлер Кабинетинин ушул токтом долбоорун кабыл алуу республикалык бюджеттин эсебинен кошумча каржылоону талап кылбайт.

**7. Жөнгө салуучулук таасирин талдоо жөнүндө маалымат**

Ишкердик иш аракеттерди жөнгө салууга багытталбагандыктан Кыргыз Республикасынын Министрлер Кабинетинин сунушталган токтом долбоору жөнгө салуучулук таасирин талдоону талап кылбайт.

**Министр Б.Д. Купешев**